डीसी के दखल के बाद जोड़े मोटरों के कनेक्शन, लोगों को मिला पानी
भास्कर संवाददाता | पोजेवाल/नवांशहर
पावरकाॅमकी ओर से पिछले कुछ दिनों से काटे गए ट्यूवबेल कनेक्शन डीसी के हस्तक्षेप के बाद दोबारा चालू कर दिए गए हैं। बलाचौर में पानी की किल्लत को लेकर आवाज वेलफेयर सोसायटी के सदस्य सोमवार सुबह 10 बजे ही डीसी कार्यालय पहुंच गए और डीसी से मुलाकात कर समस्या हल करने की गुहार लगाई। इस दौरान डीसी विपुल उज्जवल ने कहा कि लोगों की समस्या उनके ध्यान में चुकी है तथा इस संबंध में संबंधित विभागों के अधिकारियों के साथ बैठक बुलाई हुई है।
आवाज सोसायटी सदस्यों ने कहा कि इलाके के लोग बूंद-बूंद को तरस चुके हैं तथा लोगों को पीने के पानी के लिए टैंकरों से पानी मंगवाना पड़ रहा है। पानी लोगों की बुनियादी जरुरत है तथा इसकी सप्लाई बाधित नहीं होनी चाहिए। इसके चलते कुछ समय बाद डीसी विपुल उज्जवल की ओर से आवाज सोसायटी सदस्यों को दोबारा दफ्तर में बुलाकर बताया कि पावरकाॅम को सभी काटे गए ट्यूवबेल कनेक्शन को दोबारा जोडऩे के आदेश जारी कर दिए हैं।
डीसी के आदेश के बाद शाम तक इलाके के लगभग सभी ट्यूवबेल कनेक्शन जोड़ दिए गए हैं तथा पानी की सप्लाई दोबारा सुचारू ढंग से शुरू हो गई है। गौर हो कि पावरकाॅम की ओर से बलाचौर सड़ोआ ब्लाॅक के करीब 40 ट्यूवबेल कनेक्शन काट दिए थे। पावरकाॅम की करीब 11 करोड़ रुपए इन ट्यूवबेल पर बकाया राशि पेंडिंग पड़ी है। जल सप्लाई विभाग के एसडीओ सुखविंदर माही ने बताया कि कनेक्शन जुड़ गए हैं तथा पानी की सप्लाई चलना शुरू हो गई है। समस्या को लेकर डीसी से मिलने वालों में सोसाइटी के प्रधान वरिंदर बजाड़, सतनाम जलालपुर, शाम सुंदर मीलू, शिव कर्ण चेची, दिनेश कुमार काकू, सेठी उधनोवाल, अंकुश कुमार, एडवोकेट जतिन शर्मा, रणबीर चेची, सौरव कुमार, विकास कुमार, तेजिंदर सिंह तेजा, संजू टोरोवाल, गौरव पुरी, हरिंदर बजाड़, सुरिंदर खेपड़, अवतार सिंह बब्बू आदि शामिल थे।
तीन पंचायतों के कनेक्शन अभी नहीं हुए चालू
डिप्टीकमिश्नर विपुल उज्ज्वल के दखल के बाद भले ही बिजली विभाग ने पब्लिक हेल्थ विभाग से संबंधित मोटरों के कनेक्शन भले ही चालू कर दिए हों, लेकिन जो मोटरें पंचायतों के अधीन हैं, उनके कनेक्शन विभाग की ओर से नहीं जोड़े गए। ब्लाक सड़ोया में पोजेवाल, करीमपुर चाहवाला तथा मालेवाल कंडी के लोग इस मामले को लेकर डिप्टी कमिश्नर विपुल उज्ज्वल से मुलाकात करेंगे।
पोजेवाल | बिजलीविभाग की ओर से बलाचौर तहसील के सड़ोआ बलाचौर ब्लाक से संबंधित कुल 37 मोटरों के कनेक्शन काट दिए थे, जिसके कारण लगभग 100 गांवों में पानी की किल्लत पैदा हो गई थी। सड़ोया के 70 गांवों को पानी सप्लाई करने के लिए 37 मोटर काम कर रही हैं, जिसमें से 30 को वाटर सप्लाई विभाग चला रहा है, जबकि 7 मोटरों को पंचायतें चला रही हैं। जबकि बलाचौर में 128 गांवों को सप्लाई के लिए 56 मोटरें हैं, जिसमें से 38 वाटर सप्लाई विभाग चला रहा है, जबकि 18 को पंचायतें चला रही हैं। इस समय 56 में से 13 के कनेक्शन काटे जा चुके थे, जिन्हें सोमवार को डिप्टी कमिश्नर के दखल के बाद चालू किया गया है।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva